8. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 102281/25453 της 18 Νοεμ. /19 Δεκ. 1963 (ΦΕΚ Β΄  564) Περί αντικαταστάσεως σωσσιβίων λέμβων επιβατηγών πλοίων δια σωσσιβίων σχεδιών. Έχοντες υπ’ όψιν: α)Τον Κανονισμόν 5, περί ισοδυνάμων, του Κεφ. Ι της εν ισχύι Διεθνούς Συμβάσεως της 10 Ιουν. 1948 «περί ασφαλείας της ανθρωπίνης ζωής εν θαλάσση» της κυρωθείσης δια του Ν.Δ. 2618/1953. β)Τον υποβληθέντα ημίν προς έγκρισιν, Κανονισμόν της Επιθεωρήσεως Εμπορικών Πλοίων «περί σωστικών μέσων των πλοίων» εν ω υιοθετούνται αι σχετικαί διατάξεις του Κεφαλαίου ΙΙΙ της κυρωθείσης δια του Ν.Δ. 4258/1962 Διεθνούς Συμβάσεως «περί ασφαλείας της ανθρωπίνης ζωής εν θαλάσση» της υπογραφείσης εν Λονδίνω την 17 Ιουν. 1960, αποφασίζομεν: Επιτρέπομεν από τούδε την αντικατάστασιν σωσσιβίων λέμβων δια σωσσιβίων σχεδιών, πληρουσών τας απαιτήσεις της δια του Ν.Δ. 4258/1962 κυρωθείσης Διεθνούς Συμβάεως «περί ασφαλείας της ανθρωπίνης ζωής εν θαλάσση» της υπογραφείσης εν Λονδίνω την 17 Ιουν. 1960, συμφώνως τω Κανονισμώ 27 του Κεφ. ΙΙΙ αυτής και υπό τους εν αυτή τιθεμένους όρους και περιορισμούς. Δια την εφαρμογήν του παρόντος δέον όπως η επιθεώρησις Εμπορικών Πλοίων μεριμνήση δια την ύπαρξιν δυνατότητος τακτικής κατ’ έτος επιθεωρήσεως των τοποθετουμένων επί των πλοίων πνευστών σχεδιών υπό των εν Ελλάδι αντιπροσώπων των καστασκευαστών τοιούτων. 